**VÝZVA NA PREDLOŽENIE PONUKY**

pre zákazky realizované v zmysle zákona č. 343/2015 Z. z. o verejnom

obstarávaní a o zmene a doplnení niektorých zákonov (ďalej aj „zákon o VO“)

|  |  |  |  |
| --- | --- | --- | --- |
| Názov verejného obstarávateľa | **Slovenská konsolidačná, a.s.**  | IČO | 35776005 |
| Poštová adresa | Cintorínska 21, Bratislava | PSČ | 811 08 |
| Kontaktná osoba | JUDr. Juraj Straka |  |  |
| e-mail | juraj.straka@konsolidacna.sk  | Tel.: | 02/57 289 455 |

1. **Predmet obstarania:**

Predmetom zákazky je uzavretie zmluvy s dražobníkom a následné vykonanie dobrovoľnej dražby (ďalej aj „dražby“), teda záväzok vybraného dražobníka vykonať pre záložného veriteľa – Slovenskú konsolidačnú, a.s. (ďalej aj „verejný obstarávateľ“), na základe písomného návrhu Slovenskej konsolidačnej, a.s. a v zmysle Zákona o dobrovoľných dražbách, dražbu predmetu dražby, a to nehnuteľností evidovaných:

|  |  |  |
| --- | --- | --- |
| **LV č.** | **Katastrálne územie** | **Obec** |
| 5435 | Dunajská Streda | Dunajská Streda |

Parcely registra „E" evidované na mape určeného operátu

|  |  |  |
| --- | --- | --- |
| **Parcelné číslo** | **Výmera v m2** | **Druh pozemku** |
| 1811 | 895 | Orná pôda |

spoluvlastnícky podiel 7/8

a záväzok záložného veriteľa zaplatiť za vykonanie dražby dražobníkovi dohodnutú odmenu a uhradiť dražobníkovi náklady účelne vynaložené dražobníkom najmä na materiálne a organizačné zabezpečenie prípravy a priebehu dražby.

Verejný obstarávateľ oznamuje, že k 31.5.2022 je výška pohľadávky dlžníka 49 308,23 EUR a pohľadávka nie je úročená.

1. **Požadované obchodné podmienky a platobné podmienky:**

Prijatá cena zákazky (odmena dražobníka) je konečná a nemenná. Verejný obstarávateľ uzatvorí s úspešným uchádzačom Zmluvu o vykonaní dražby. Návrh Zmluvy o vykonaní dražby je uvedený v **Prílohe č. 2.**

Verejný obstarávateľ neposkytuje zálohy ani preddavky na realizáciu predmetu zákazky.

1. **Predmetom predkladania cenovej ponuky je:**
	1. Odmena dražobníka z výťažku dobrovoľnej dražby podľa bodu 8.2 Návrhu Zmluvy o vykonaní dražby **(Príloha č. 2)**,
	2. Paušálna odmena dražobníka pre prípad upustenia od dobrovoľnej dražby podľa bodu 8.3 písm. b) Návrhu Zmluvy o vykonaní dražby **(Príloha č. 2)**

Ostatné možné finančné nároky spojené s realizáciou dobrovoľnej dražby sú uvedené v Návrhu Zmluvy o vykonaní dražby bod. 8. **(Príloha č. 2)**

1. **Kritéria na hodnotenie cenových ponúk:**

Kritériom na hodnotenie ponúk je:

1. Odmena dražobníka (podľa bodu 3. číslo 1. tejto Výzvy) v % bez DPH z výťažku dražby v prípade úspešnej dražby - *váha 80%*
2. Paušálna odmena (podľa bodu 3. číslo 2. tejto Výzvy) dražobníka v EUR, bez DPH, v prípade neúspešnej dražby (napr. upustenie od dražby z dôvodu preukázania že navrhovateľ nie je oprávnený navrhnúť vykonanie dražby, upustenie dražby z dôvodu, že bolo vykonateľným rozhodnutím súdu alebo príslušného orgánu štátnej správy zakázané s predmetom Dražby nakladať a pod.) - *váha 20%*

**Pre vyhodnotenie ponúk sa použije nasledovný model:**

1. Verejný obstarávateľ pridelí v kritériu „Odmena dražobníka v % bez DPH z výťažku dražby v prípade úspešnej dražby“ najvyššej percentuálnej ponuke bodové ohodnotenie 10, ktoré bude prenásobené váhou kritéria 80%. Počty bodov pre ostatné ponuky sa určia priamou úmerou.
2. Verejný obstarávateľ pridelí v kritériu „Paušálna odmena dražobníka v EUR bez DPH v prípade neúspešnej dražby“ najvyššej ponuke bodové hodnotenie 10, ktoré bude prenásobené váhou kritéria 20%.
3. Urobí sa celkový súčet bodov za kritérium 1. a 2. Ponuka uchádzača s najnižším súčtov bodov je pre verejného obstarávateľa ekonomicky najvýhodnejšia a tento uchádzač bude následne navrhnutý na úspešného uchádzača.
4. V prípade rovnosti bodov sa o návrhu na úspešného uchádzača rozhodne žrebovaním.
5. **Ponuka**

V nadväznosti na uvedené si Vás dovoľujeme požiadať o predloženie ponuky na predmet zákazky.

***Ponuka musí obsahovať:***

1. Základné identifikačné údaje v zmysle **Prílohy č. 1**
2. Cenová ponuka predložená v zmysle **Prílohy č. 1**
3. Doklad (sken) o oprávnení uchádzača poskytovať službu podľa § 32 ods. 1 písm. e) zákona o VO, ktorý zodpovedá predmetu zákazky.
4. Čestné prehlásenie (sken) o skutočnosti, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu v zmysle ustanovenia § 32 ods. 1 písm. f) zákona o VO. Čestné prehlásenie musí byť podpísané štatutárnym zástupcom uchádzača, alebo iným zástupcom uchádzača, ktorý je oprávnený konať v jeho mene.

Dražobník bude zodpovedať za správnosť a úplnosť vykonanej dražby tak, aby bola vykonaná v súlade so všeobecne záväznými právnymi predpismi, najmä v súlade so zákonom o dobrovoľných dražbách.

1. **Miesto dodania predmetu zákazky:**

Cintorínska 21, 811 08 Bratislava 1

1. **Termín pre uzavretie zmluvy:**

Najneskôr do jedného mesiaca od vyhodnotenia cenovej ponuky

1. **Kontaktná osoba vo veciach obsahovej stránky predmetu zákazky:**

JUDr. Juraj Straka, tel. 02/57 289 455, e-mail: juraj.straka@konsolidacna.sk

1. **Lehota na predloženie cenovej ponuky:**

**8.7.2022**

1. **Forma a spôsob predloženia ponúk:**

Ponuky žiadame doručiť e-mailom na adresu: obstaravanie@konsolidacna.sk

Kontaktná osoba: Ing. Ivan Sojka, tel. 0904/922 992, e-mail: ivan.sojka@konsolidacna.sk

1. **Dôvody zrušenia zadania zákazky:**

Ak nebola predložená ani jedna ponuka,

ani jeden z uchádzačov nesplnil podmienky výzvy,

ani jedna z ponúk nevyhovuje požiadavkám verejného obstarávateľa,

ak sa zmenili okolnosti, za ktorých bolo obstarávanie vyhlásené.

Verejný obstarávateľ si vyhradzuje právo odmietnuť všetky predložené ponuky.

Verejný obstarávateľ neuzavrie zmluvu o poskytovaní služieb s uchádzačom, ktorý nespĺňa podmienky účasti podľa § 32 ods. 1 písm. e) a f) zákona o VO, alebo ak u neho existuje dôvod na vylúčenie podľa § 40 ods. 6 písm. f) zákona o ZVO. Ustanovenie § 11 zákona o ZVO tým nie je dotknuté.

*Príloha č. 1: Cenová ponuka*

*Príloha č. 2: návrh Zmluvy o vykonaní dražby*